DTAC โต้ข่าวลดพนักงานล็อตใหญ่ ไม่เป็นความจริง!
DTAC โต้ข่าวลดพนักงานล็อตใหญ่ ไม่เป็นความจริง!
29 มิ.ย. 2559

นางสาวอรอุมา วัฒนะสุข ฤกษ์พัฒนาพิพัฒน์ ผู้อำนวยการอาวุโส สายงานสื่อสารองค์กรและการพัฒนาอย่างยั่งยืน บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า บริษัทปฏิเสธกระแสข่าวการปรับลดพนักงานกว่า 40% ว่า ไม่เป็นความจริง และเป็นไปไม่ได้
“จำนวนตัวเลขที่เป็นข่าวไม่เป็นจริง เป็นหลักพันเป็นไปไม่ได้ อย่างไรก็ดี เรามีการพิจารณาตามประสิทธิภาพการทำงาน (performance) ของพนักงานมาตลอดอยู่แล้ว เพราะ DTAC มี High Performance Culture” 
เนื่องจากปัจจุบัน ดีแทคมีพนักงานทั้งหมดราว 5,000 คน โดยดีแทคอยู่ระหว่างช่วงเปลี่ยนผ่าน(transform)องค์กรไปสู่องค์กร Digital ชั้นนำเพื่อให้มีศักยภาพการแข่งขัน และให้เป็นองค์กรที่คนเก่งด้านดิจิทัลอยากเข้ามาร่วมงานด้วย ขณะเดียวกันเสริมสร้างยกระดับประสิทธิภาพการทำงานของพนักงานเดิม ทำให้คนเก่าเก่งขึ้น
ทั้งนี้ การปรับเปลี่ยนองคก์กรของดีแทคครั้งนี้ ต้องการเพิ่มประสิทธิภาพการทำงานของพนักงาน ซึ่งปีนี้ทำกันอย่างเข้มข้นขึ้น เพื่อให้แน่ใจว่ามีพนักงานที่มีประสิทธิภาพ และยังมีการฝึกอบรม ซึ่งดีแทคยังมี DTAC Academy ขณะเดียวกันดีแทคก็เปิดรับสมัครพนักงานใหม่อยู่ตลอด โดยดีแทคได้มีตำแหน่งงานใหม่รองรับกับธุรกิจดิจิทัล อาทิ Digial Marketing, Data scientist เป็นต้น โดยบริษัทมีการรับพนักงานใหม่อยู่ทุกเดือนเป็นหลักร้อยเข้าร่วมงานกับดีแทค